CELEX: 62008CN0409
Language: lt
Date: 2008-09-18 00:00:00
Title: Byla C-409/08 2008 m. rugsėjo 18 d. Oberlandesgericht Naumburg (Vokietija) pateiktas prašymas priimti prejudicinį sprendimą byloje Investitionsbank Sachsen-Anhalt — Anstalt der Norddeutschen Landesbank — Girozentrale prieš Bezirksrevisorin beim Landgericht Magdeburg für die Landeskasse des Landes Sachsen-Anhalt

20.12.2008   
            
            
               LT
            
            
               Europos Sąjungos oficialusis leidinys
            
            
               C 327/10
            
         2008 m. rugsėjo 18 d.Oberlandesgericht Naumburg (Vokietija) pateiktas prašymas priimti prejudicinį sprendimą byloje Investitionsbank Sachsen-Anhalt — Anstalt der Norddeutschen Landesbank — Girozentrale prieš Bezirksrevisorin beim Landgericht Magdeburg für die Landeskasse des Landes Sachsen-Anhalt
   
   (Byla C-409/08)
   (2008/C 327/17)
   Proceso kalba: vokiečių
   Prašymą priimti prejudicinį sprendimą pateikęs teismas
   Oberlandesgericht Naumburg
   Šalys pagrindinėje byloje
   Ieškovas: Investitionsbank Sachsen-Anhalt — Anstalt der Norddeutschen Landesbank — Girozentrale
   Atsakovė: Bezirksrevisorin beim Landgericht Magdeburg für die Landeskasse des Landes Sachsen-Anhalt
   Prejudiciniai klausimai
   
               1.
            
            
               Ar EB 86 straipsnio 1 dalį kartu su EB 81 straipsnio 1 dalies a ir d punktais bei 2 dalimi reikia aiškinti taip, kad Saksonijos-Anhalto žemės jos įsteigtam Investitionsbank pagal 2003 m. gruodžio 18 d. Lydinčiojo Investitionsbank įstatymo (Investitionsbank Begleitgesetz; Saksonijos-Anhalto žemės oficialusis leidinys Nr. 47/2003, p. 371) 6 straipsnio 1 dalį suteiktas atleidimas nuo bylinėjimosi išlaidų ir teismo mokesčių (mokesčiai ir išlaidos) yra niekinis dėl antikonkurencinių priemonių draudimo pažeidimo?
            
         
               2.
            
            
               Jei į pirmą klausimą būtų atsakyta neigiamai: ar Bendrijos teisės konkurencijos taisykles pagal EB 86 straipsnio 2 dalies pirmą sakinį reikia aiškinti taip, kad Investitionsbank kaip Saksonijos-Anhalto žemė nuo bylinėjimosi išlaidų ir teismo mokesčių atleidžiamas tik tuomet, kai jis pagal 2003 m. gruodžio 30 d. Nutarimo dėl Investitionsbank Sachsen-Anhalt įsteigimo (Verordnung über die Errichtung der Investitionsbank Sachsen-Anhalt; Saksonijos-Anhalto žemės oficialusis leidinys, 2004, p. 20), iš dalies pakeisto 2006 m. gruodžio 2 d. Pakeitimo nutarimu (Saksonijos-Anhalto žemės oficialusis leidinys, p. 534), 6 straipsnį vykdo viešosios valdžios funkcijas?